29. aprīlis

**29. aprīlis** ir gada 119. diena pēc Gregora kalendāra (120. garajā gadā). Līdz gada beigām ir atlikušas 246 dienas.

## Vārda dienas
Laine, Raimonds, Vilnis

## Notikumi
* 1429. gads — Žanna d'Arka ieradās, lai izbeigtu Orleānas aplenkumu.
* 1483. gads — Grankanāriju, galveno Kanāriju Salu, iekaroja Kastīlijas Karaliste.
* 1832. gads — Evarists Galuā tika atbrīvots no cietuma.
* 1859. gads — sākās Otrais Itālijas Neatkarības karš.
* 1945. gads — Rīgā atvērts Latvijas PSR Valsts vēstures muzejs.
* 1991. gads — tropiskais ciklons skāra Bangladešu, bojā gāja aptuveni 138 000 cilvēku, bez pajumtes palika vairāk nekā 10 miljoni cilvēku.
* 2007. gads — Sīrija pabeidza savu bruņoto spēku izvešanu no Libānas, beidzot 29 gadu okupāciju.
* 2011. gads — notika Apvienotās Karalistes prinča Viljama, Kembridžas hercoga un Katrīnas, Kembridžas hercogienes kāzas.
* 2021. gads:
** COVID-19 pandēmija: pasaulē ar COVID-19 oficiāli reģistrēto saslimšanas gadījumu skaits pārsniedza 150 miljonus;
** Ķīnā tika palaists orbitālās stacijas *[[Tiangong (orbitālā stacija)|Tiangong]]* pirmais modulis *[[Tianhe]]*.

## Dzimuši
* 1837. gads — Žoržs Bulanžē (*Georges Boulanger*), franču ģenerālis un politiķis (miris 1891. gadā)
* 1854. gads — Anrī Puankarē (*Henri Poincaré*), franču matemātiķis (miris 1912. gadā)
* 1893. gads — Harolds Jūrijs (*Harold Clayton Urey*), ASV fizikālķīmiķis (miris 1981. gadā)
* 1895. gads — Vladimirs Props (*Владимир Яковлевич Пропп*), krievu folklorists (miris 1970. gadā)
* 1899. gads — Djūks Elingtons (*Duke Ellington*), ASV mūziķis (miris 1974. gadā)
* 1901. gads — Hirohito (裕仁, *Hirohito*), Japānas imperators (miris 1989. gadā)
* 1915. gads — Arnolds Burovs, latviešu animators (miris 2006. gadā)
* 1926. gads — Pols Berans (*Paul Baran*), ASV inženieris (miris 2011. gadā)
* 1934. gads.:
** Oļģerts Pavlovskis, latviešu politiķis un sabiedrisks darbinieks
** Valdis Pavlovskis, latviešu politiķis un sabiedrisks darbinieks
* 1943. gads — Juris Kaminskis, latviešu teātra un kino aktieris (miris 1997. gadā)
* 1947. gads — Ilma Čepāne, latviešu juriste un politiķe
* 1950. gads — Silvija Radzobe, latviešu teātra kritiķe (mirusi 2020. gadā)
* 1954. gads — Džerijs Sainfelds (*Jerry Seinfeld*), amerikāņu komiķis
* 1957. gads — Denjels Dejs-Lūiss (*Daniel Day-Lewis*), angļu un īru aktieris
* 1958. gads.:
** Mišela Feifere (*Michelle Pfeiffer*), ASV aktrise
** Mārtins Vitmāršs (*Martin Whitmarsh*), angļu inženieris
* 1963. gads — Pjērs Vudmens (*Pierre Woodman*), franču pornofilmu režisors
* 1970. gads.:
** Andrē Agasi (*Andre Kirk Agassi*), ASV tenisists
** Uma Tūrmane (*Uma Karuna Thurman*), ASV kinoaktrise
* 1974. gads — Valters Villadei (*Walter Villadei*), Itālijas inženieris, kosmonauts
* 1978. gads — Niko Kapanens (*Niko Kapanen*), somu hokejists
* 1983. gads — Megana Būna (*Megan Boone*), amerikāņu aktrise
* 1986. gads — Ingus Janevics, latviešu soļotājs
* 1989. gads:
** Domagojs Vida (*Domagoj Vida*), horvātu futbolists
** Kendisa Ouensa (*Candace Owens*), amerikāņu politiskā aktīviste
* 1991. gads — Sabīne Niedola, latviešu basketboliste
* 1996. gads — Ketrina Lengforda (*Katherine Langford*), austrāliešu aktrise
* 1997. gads — Likā Tusārs (*Lucas Tousart*), franču futbolists
* 1998. gads — Roberts Blumbergs, latviešu basketbolists
* 2001. gads — Johanness Pīčs (*Johannes Pietsch*), Austrijas dziedātājs un dziesmu autors

## Miruši
* 1688. gads — Frīdrihs Vilhelms I (*Friedrich Wilhelm I.*), Brandenburgas kūrfirsts (dzimis 1620. gadā)
* 1771. gads — Frančesko Bartolomeo Rastrelli (*Bartolomeo Francesco Rastrelli*), itāļu arhitekts (dzimis 1700. gadā)
* 1940. gads — Pauls Klē (*Paul Klee*), šveiciešu gleznotājs (dzimis 1879. gadā)
* 1947. gads — Ērvings Fišers (*Irving Fisher*), amerikāņu ekonomists (dzimis 1867. gadā)
* 1951. gads — Ludvigs Vitgenšteins (*Ludwig Wittgenstein*), austriešu/britu filozofs (dzimis 1889. gadā)
* 1963. gads — Kārlis Reinholds Zariņš, Latvijas diplomāts (dzimis 1879. gadā)
* 1979. gads — Emīls Melderis, latviešu tēlnieks (dzimis 1889. gadā)
* 1980. gads — Alfreds Hičkoks (*Alfred Hitchcock*), angļu kinorežisors (dzimis 1899. gadā)
* 1998. gads — Karloss Kastanjeda (*Carlos Castaneda*), amerikāņu rakstnieks un antropologs (dzimis 1925. gadā)
* 2012. gads — Anatols Lapiņš (*Anatole Lapine*), Vācijas latviešu autoražotājs (dzimis 1930. gadā)
* 2014. gads — Bobs Hoskinss (*Bob Hoskins*), angļu aktieris (dzimis 1942. gadā)
* 2019. gads — Džons Singltons (*John Singleton*), amerikāņu kinorežisors (dzimis 1968. gadā)
* 2020. gads:
** Jānis Lūsis, Latvijas vieglatlēts (dzimis 1939. gadā)
** Dace Skadiņa, latviešu aktrise un režisore (dzimusi 1941. gadā)
* 2024. gads — Mihailo Fomenko (*Михайло Фоменко*), ukraiņu futbolists un futbola treneris (dzimis 1948. gadā)

## Svētku un piemiņas dienas
* Starptautiskā dejas diena